เขียนย่อหน้าเกี่ยวกับ สิ่งที่ต้องจับตาของการฟื้นตัวของนักท่องเที่ยว
หลังประเทศไทยเปิดประเทศโดยมาตรการผ่อนผันตั้งแต่เดือนกรกฎาคม 2565 สิ่งที่ต้องจับตาของการฟื้นตัวของนักท่องเที่ยว จะมีอยู่ด้วยกัน  2 สิ่ง สิ่งแรกคือ ภายหลังจากการเปิดประเทศ นักท่องเที่ยวต่างชาติที่มาจากกลุ่มประเทศ ASEAN จะเป็นกลุ่มนักท่องเที่ยวหลักแทนที่นักท่องเที่ยวจากประเทศจีน เนื่องจากรัฐบาลจีนใช้นโยบาย Zero-COVID เพื่อนักท่องเที่ยวไม่สามารถออกนอกประเทศได้ ส่วนอีกหนึ่งสิ่งนั่นก็คือ ค่าใช้จ่ายเฉลี่ยของนักท่องเที่ยวต่อหัวจากกลุ่มนักท่องเที่ยวยุโรปและจีน จะมีค่าเฉลี่ยมากกว่าค่าใช้จ่ายเฉลี่ยของนักท่องเที่ยวต่อหัวจากกลุ่ม ASEAN ด้วยเรื่องกำลังซื้อและจำนวนวันเข้าพักเฉลี่ยของนักท่องเที่ยวจากยุโรปและจีนที่มีมากกว่ากลุ่มนักท่องเที่ยว ASEAN

บทเรียนจากย่อหน้านี้

สิ่งที่ต้องจับตาของการฟื้นตัวของนักท่องเที่ยวในครั้งนี้ มีอยู่ 2 ประเด็นหลักคือ 1. สัดส่วนของนักท่องเที่ยวต่างชาติที่เปลี่ยนไปเมื่อเทียบกับช่วงก่อนการระบาดของโควิด และ 2. ความสามารถในการใช้จ่ายของนักท่องเที่ยวต่อหัว 

ประการแรก ตัวเลขสถิติจากการท่องเที่ยวแห่งประเทศไทยชี้ชัดว่าหลังจากเปิดประเทศ นักท่องเที่ยวต่างชาติจากกลุ่ม ASEAN กลายเป็นกลุ่มนักท่องเที่ยวหลักแทนที่นักท่องเที่ยวจากประเทศจีน โดยคิดเป็นสัดส่วนเกือบครึ่งหนึ่งของนักท่องเที่ยวขาเข้านับตั้งแต่เริ่มมีการเปิดประเทศ ในขณะที่สัดส่วนของนักท่องเที่ยวจีนเหลือเพียงราว 2.5% เมื่อเทียบกับช่วงก่อนเกิดวิกฤตโควิด นักท่องเที่ยวจีนมีสัดส่วนมากถึง 27.6% ของนักท่องเที่ยวขาเข้าทั้งหมด โดยสาเหตุหลักมาจากการที่ทางรัฐบาลจีนยังคงนโยบาย Zero-COVID ทำให้นักท่องเที่ยวจากประเทศจีนไม่สามารถออกนอกประเทศได้ 

ประการที่สอง ค่าใช้จ่ายเฉลี่ยของนักท่องเที่ยวต่อหัวของกลุ่มนักท่องเที่ยวยุโรปและจีนมีค่าเฉลี่ยราว 1,800 และ 1,250 ดอลลาร์สหรัฐต่อคนต่อการท่องเที่ยว ซึ่งมากกว่าค่าใช้จ่ายเฉลี่ยของนักท่องเที่ยวจากกลุ่ม ASEAN ซึ่งอยู่เพียงราว 750 ดอลลาร์สหรัฐต่อการเดินทาง โดยมาจากปัจจัยเรื่องกำลังซื้อและเรื่องจำนวนวันเข้าพักเฉลี่ยของนักท่องเที่ยวจากยุโรปและจีนมีมากกว่ากลุ่ม ASEAN นั่นเอง ซึ่งหมายความว่าประเทศไทยจะต้องมีนักท่องเที่ยวไหลเข้ามากกว่าราว 2 เท่า เพื่อที่จะทำให้รายได้จากภาคการท่องเที่ยวกลับมาเท่ากับช่วงก่อนโควิด
ข่าวเศรษฐกิจและการเงิน